Na osnovu člana 201 Zakona o lokalnoj samoupravi ("Sl. list Crne Gore“ br. 02/18 i 34/19) i člana 165 stav 1 Statuta opštine Tivat („Sl. list Crne Gore - Opštinski propisi“ br.24/18), Skupština opštine Tivat, na sjednici održanoj 20.02.2020.godine, donijela je

ODLUKU
o izmjenama i dopunama Statuta opštine Tivat

Član 1
U Statutu opštine Tivat („Službeni list Crne Gore“ br. 24/18) u članu 1 riječi „organa mjesne samouprave “ zamjenjuje sa riječima: „način i postupak osnivanja, izbor organa i rad mjesne zajednice, drugih oblika mjesne samouprave“

Član 2
Član 18 stav 5 mijenja se i glasi: „ Poslove zaštite imovinsko-pravnih interesa opštine vrši organ lokalne uprave nadležan za poslove imovine u skladu sa zakonom“.

Član 3
U  članu 18 poslije stava 5 dodaje se novi stav i glasi: „U vršenju poslova iz stava 5 ovog člana nadležni organ opštine ima položaj zakonskog zastupnika opštine pred sudovima i drugim nadležnim državnim organima“.

Član 4
Član 47 stav 1 mijenja se na način što se poslije riječi "a", dodaju riječi: "dužan je da je sazove."

Član 5
U članu 47 stavu 6 poslije riječi „sazivanja“ dodaju se riječi: „ i mora biti završena najkasnije u roku od tri mjeseca od dana sazivanja“.

Član 6
Član 73 stav 1 mijenja se na način što se poslije riječi „nedonošenjem bi se“, brišu riječi: „ onemogućilo ostvarivanje prava i obaveza građana i ugrozila imovina veće vrijednosti“, i dodaju riječi: „ugrozio život građana ili imovina veće vrijednosti“.

Član 7
Član 73 stav 3 mijenja se na način što se poslije riječi „važi“, brišu riječi: „ poslednjeg dana održavanja sjednice“, i dodaju riječi: „u roku od tri mjeseca od dana donošenja“.

Član 8
U članu 82 poslije stava 1 dodaje se novi stav koji glasi: „ Ako se predsjednik opštine ne izabere u roku iz stava 1 ovog člana, na predlog Vlade ili jedne trećine odbornika, Skupština donosi odluku o skraćenju mandata Skupštine“.

Član 9
Ova Odluka stupa na snagu osmog dana od dana objavljivanja u "Službenom listu Crne Gore - Opštinski propisi“.

Broj:03-040/20-41
Tivat, 20.02.2020.godine

Skupština opštine Tivat
Predsjednik
Ivan Novosel